turjo4nis/wikipedia-bn-dump-20250701 huggingface dataset:
সাতকড়ি বন্দ্যোপাধ্যায়

সাতকড়ি বন্দ্যোপাধ্যায় (১৭ অক্টোবর ১৮৮৯―৬ ফেব্রুয়ারি ১৯৩৭) ভারতীয় উপমহাদেশের  ব্রিটিশ বিরোধী স্বাধীনতা আন্দোলনের সংগ্রামী ও সশস্ত্র বিপ্লবী।

ছাত্র জীবন 
বিপ্লবী সাতকড়ি বন্দ্যোপাধ্যায় ব্রিটিশ ভারতে বেহালা, দক্ষিণ চব্বিশ পরগণা জেলায় জন্ম গ্রহণ করেন। তার পিতার নাম মন্মথনাথ বন্দ্যোপাধ্যায়। ছাত্রাবস্থাতেই বিপ্লবী আন্দোলনের প্রতি ঝোঁক ছিল এবং হরিনাভি স্কুলে পড়ার সময় ১৯০৫ সালে সুরেন্দ্রনাথ বন্দ্যোপাধ্যায়কে সংবর্ধনা জানাবার কারণে মানবেন্দ্রনাথ রায় সহ আর যারা স্কুল থেকে বিতাড়িত হন, তিনি তাদের অন্যতম। তিনি এরপর যুগান্তর দলের প্রবীণ বিপ্লবীদের সংস্পর্শে আসেন।

জার্মান ষড়যন্ত্রে 
১৯১৪ তে গদর পার্টির বিপ্লবীরা 'কোমাগাতামারু' জাহাজে বজবজে এলে তাদের গোপনে সাহায্য করেন তিনি। প্রথম বিশ্বযুদ্ধর সময় গেরিলা যুদ্ধের প্রয়োজনে ম্যাপ ও নকশাও সংগ্রহ করেছিলেন। ১৯১৫ তে বিপ্লবী বাঘা যতীন তাকে পাঠান হ্যালিডে দ্বীপে জার্মান অস্ত্রবাহী জাহাজের সংগে যোগাযোগের জন্য, অস্ত্র খালাসের দায়িত্ব ছিল তার ওপর। নানা কারণে যদিও জাহাজ অবতরণ করতে পারেনি। এই বছরই নিরালম্ব স্বামীর সাথে পরামর্শের জন্যে বাঘা যতীনের দূত রূপে যান। যুগান্তর দলের বৈদেশিক বিভাগের ভার ছিল তার ওপর।

রাজনৈতিক হত্যা চক্রান্ত 
১৯৩০ খ্রিষ্টাব্দে অত্যাচারী পুলিশ কমিশনার চার্লস টেগার্ট হত্যা চেষ্টা চক্রান্তে জড়িত ছিলেন সাতকড়ি। যুগান্তরের বারুইপুর শাখার সংগঠনের নেতা থাকাকালীন সাতকড়ি ছিলেন শহীদ কানাইলাল ভট্টাচার্যর গুরু স্থানীয়। ২৭শে জুলাই ১৯৩১, তারই পরামর্শে বিচারক গার্লিককে 'বিমল গুপ্ত' ছদ্মনাম নিয়ে হত্যা করেন কানাইলাল।

জেল জীবন ও মৃত্যু 
সাতকড়ি বন্দ্যোপাধ্যায় ৪ মার্চ ১৯১৬ সালে ধরা পড়লে তাকে আলিপুর কেন্দ্রীয় কারাগারে রাখা হয়, পরে উত্তরপ্রদেশের নৈনি জেলে প্রেরণ করা হলে সেখানে রাজবন্দীদের ওপর দুর্ব্যবহারের প্রতিবাদে ৬৭ দিন অনশন করেন তিনি। ১৩ জানুয়ারি ১৯২০ সালে মুক্তি পেয়ে আবার সংগঠনের কাজে ব্যপ্ত হন। পুলিশ তাকে ১৯২৪ সালে পূনরায় গ্রেপ্তার করে ও তিনবছর কারাবরণ করেন। ১৯২৭ সালে মুক্তি পেলেও বিপ্লবাত্মক কাজকর্মের জন্যে ১৯৩০ সালে তাকে স্বগৃহে অন্তরীন রাখে সরকার এবং পরে পুরোপুরি গ্রেপ্তার করে ১৯৩২ সালে রাজস্থানের দেউলি বন্দীনিবাসে পাঠায়। ৬ ফেব্রুয়ারি ১৯৩৭ সালে জেলেই অসুস্থ অবস্থায় মারা যান সাতকড়ি বন্দ্যোপাধ্যায়।

তথ্যসূত্র 

১৮৮৯-এ জন্ম
১৯৩৭-এ মৃত্যু
ভারতীয় বিপ্লবী
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতীয় স্বাধীনতা কর্মী
ভারতের সেতুর তালিকা



মহারাষ্ট্র 
 বান্দ্রা-ওয়র্লী সমুদ্র সংযোগ
 ভাসি সেতু
 ছাত্রপাতি শিবাজি মহারাজ উদ্দনপুল
 এয়ারলি ব্রিজ

গুজরাত 
 এলিস সেতু (Ellis Bridge)
 গোল্ডেন সেতু (Golden Bridge)
 নেহরু সেতু (Nehru Bridge)

পশ্চিমবঙ্গ 

 হাওড়া সেতু
 করোনেশন সেতু (Coronation Bridge)
 জুবিলি সেতু
 বিদ্যাসাগর সেতু
 বিবেকানন্দ সেতু
 নিবেদিতা সেতু
 ঈশ্বর গুপ্ত সেতু
 সম্প্রীতি সেতু
 মাতলা সেতু

বিহার 

 মহাত্মা গান্ধী সেতু
 বিক্রমশীলা সেতু
 নেহরু সেতু
 জওহর সেতু
 রাজেন্দ্র সেতু
 দিঘা–সোনপুর সেতু

তামিলনাড়ু 

 কাঠিপাড়া সেতু
 পম্বন সেতু
 নাপ্পিদের ব্রিজ
 নর্থ কোয়েম্বাটোরে ফ্লাইওভার

অসম 

 শরাইঘাট সেতু
 কলীয়াভোমোরা সেতু
 বগীবিল সেতু
 নরনারায়ণ সেতু
 সদরঘাট সেতু
 ঢোলা-সাদিয়া সেতু

কেরালা 
 গোশ্রী সেতু (Goshree bridges)
 বেমবানড় রেল সেতু (Vembanad Rail Bridge), কোচি

অন্ধ্র প্রদেশ 
 প্রকাশম ব্যারেজ (Prakasam Barrage), বিজয়বাড়া
 গোদাবরী সেতু (Godavari Bridge)

উত্তর প্রদেশ 
 কানপুর
 গোরখপুর সিটি বাইপাস (Gorakhpur City Bypass) (৩২.৫ কি.মি.)
 দাদা নগর সেতু (Dada Nagar Bridge)
 জাজমাউ বাইপাছ (Jajmau Bypass) (৮ লেনযুক্ত ও দৈর্ঘ্য: ৩ কি.মি.)
 পাংকী আর এস ওভারপাস (Panki R.S Overpass)
 এলাহাবাদ
 নাইনী সেতু

তেলেঙ্গানা 
  পুরানা পুল সেতু, হায়দ্রাবাদ

অন্যান্য রাজ্য 
 পণ্টে ডে লিনহারেস (Ponte de Linhares)

চিত্রাবলী

তথ্যসূত্র 

ভারত বিষয়ক তালিকা
ভারতের সেতুসমূহ
ভারতের সেতু
ফুলকুমার নদী

ফুলকুমার নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের কুড়িগ্রাম জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফুলকুমার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৫।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

কুড়িগ্রাম জেলার নদী
নাগেশ্বরী উপজেলা
ভুরুঙ্গামারী উপজেলা
পশ্চিমবঙ্গের নদী
বড়াল লোয়ার নদী

বড়াল লোয়ার নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড়াল লোয়ার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৮।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

পাবনা জেলার নদী
ভাঙ্গুরা উপজেলা
ফরিদপুর উপজেলা
নেচার্স বেকন

নেচার্স বেকন   হল উত্তর পূর্ব ভারতের একটি বেসরকারী প্রকৃতিপ্রেমী সংগঠন। ১৯৮২ সালে সামাজিক উদ্যোগ সংস্থা অশোকের সদস্য সৌম্যদ্বীপ দত্ত নেচার্স বেকনের প্রতিষ্ঠা করেন ও ১৯৯১ সালে সংগঠনটি ভারতের রেজিষ্ট্রার অফ সোসাইটীজ এক্ট বা সমিতি পঞ্জীকরণ আইনের অধীনে পঞ্জীয়ণ লাভ করে। সংগঠনটির মুখ্য কার্যালয় ধুবুরীতে অবস্থিত। আরম্ভ থেকেই নেচার্স বেকন বন্যপ্রাণী সংরক্ষণ, এই বিষয়ে সজাগতা সৃষ্টি, পরিবেশ শিক্ষা, বৈজ্ঞানিক গবেষণা ও তথ্যসজ্জা, ও উত্তর-পূর্ব ভারতের আর্থ-সামাজিক উন্নয়নর জন্য প্রচেষ্টা চালিয়ে আসছে।

উদ্দেশ্যসমূহ
জনতার সহযোগীতায় অরণ্য ও বন্যপ্রাণীর সংরক্ষণ
বনানীকরণ ও জৈব-বৈচিত্র সংরক্ষণের সাথে অরণ্যের নিকটবর্তী গ্রামসমূহের কৃষকদের পরম্পরাগত শাকসবজি চাষ করতে উৎসাহ প্রদান
সাধারণ লোকের মধ্যে পরিবেশ সম্পর্কে সজাগতা গড়ে তোলা
শিক্ষার্থীদের পরিবেশ শিক্ষা দেয়ার সাথে পরিবেশ সংরক্ষণ কাজের জন্য প্রশিক্ষিত করে গড়ে তোলা
সামাজিক ন্যায়বিচারের জন্য কাজ করা

লক্ষ্য
“নেচার্স বেকনের লক্ষ্য হল জনগণের লাভার্থে জনগণের সহযোগিতায় বন্যপ্রাণী, উদ্ভিদ ও এঁদের বাসস্থানসমূহের সংরক্ষণ, সুরক্ষা আর পরিবর্দ্ধন।” ("The mission of Nature's Beckon is working with the people to conserve, protect and increase wildlife, plants and their habitats for the continuing benefit of the people.")

উল্লেখনীয় সফলতা
নেচার্স বেকন ধুবুরী জিলার চক্রশীলা অভয়ারণ্য সোণালী বান্দরএর অবস্থিতি দাবী করে। চক্রশীলাকে অভয়ারণ্যের মর্যাদা প্রদান করাতে প্রকৃতিপ্রেমী সংগঠনটি মুখ্য ভূমিকা গ্রহণ করে। এরপরও উত্তর-পূর্ব ভারতের বিভিন্ন অরণ্যাঞ্চল ও জলাভূমিতে ভালেকেইবিধ লুপ্তপ্রায় জীব-জন্তু চিনাক্ত করার লগতে এনে বন্যপ্রাণীসমূহের সংরক্ষণে সংস্থাটি অগ্রণী ভূমিকা নিয়ে আসছে।

গ্রন্থ প্রকাশ
নেচার্স বেকন-এর সদস্যসমূহ রচনা করা ও রাষ্ট্রীয় তথা আন্তর্জাতিক প্রেক্ষাপটে উপস্থাপন করা ইংরাজী ও অসমীয়া ভাষার কয়েকটি গ্রন্থ, গবেষণা পত্র, ও প্রবন্ধ প্রকাশ করেছে।

নেচার্স বেকনের গ্রন্থসমূহ:

তথ্যসূত্র

প্রকৃতিপ্রেমী সংগঠন
১৯৮২-এ আসামে প্রতিষ্ঠিত
আসাম ভিত্তিক সংগঠন
১৯৮২-এ প্রতিষ্ঠিত সংগঠন
বাদাই নদী

বাদাই নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৮ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮০।

মোহনা
বাদাই নদীর দুটি মোহনা পরিলক্ষিত হয়। একটি যমুনা নদীতে এবং অন্যটি পদ্মা নদীতে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

পাবনা জেলার নদী
সুজানগর উপজেলা
বোনর মিডলটন

জেমস বোনর মিডলটন (; জন্ম: ৩০ সেপ্টেম্বর, ১৮৬৫ - মৃত্যু: ২৩ ডিসেম্বর, ১৯১৩) চেস্টার-লি-স্ট্রিট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান ক্রিকেটার ছিলেন। ১৮৯৬ থেকে ১৯০২ সময়কালে দক্ষিণ আফ্রিকা ক্রিকেট দলের পক্ষে ছয় টেস্টে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ বামহাতি স্লো-মিডিয়াম বোলার হিসেবে খেলতেন। পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন বোনর মিডলটন।

হার্ড-হিটিং ব্যাটসম্যান হিসেবে সুনাম ছিল তার। এছাড়াও, বিখ্যাত অস্ট্রেলীয় টেস্ট ক্রিকেটার জর্জ বোনরের সাথে তার ব্যাটিংয়ের সাদৃশ্যতা থাকায় তাকে ডাকনাম ‘বোনর’ হিসেবে আখ্যায়িত করা হতো।

খেলোয়াড়ী জীবন 
১৮৯০-৯১ মৌসুম থেকে ১৯০৩-০৪ মৌসুম পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন তিনি। তন্মধ্যে, ১৮৯৭-৯৮ মৌসুমে কারি কাপের চূড়ান্ত খেলায় ট্রান্সভালের বিপক্ষে নিজস্ব সেরা বোলিং পরিসংখ্যান ৭/৬৪ করেন। ঐ খেলায় তিনি ১২/১০০ পান। এরফলে ওয়েস্টার্ন প্রভিন্সের জয়লাভ সহজতর হয়।

১৮৯৫-৯৬ মৌসুমে সফরকারী ইংল্যান্ডের বিপক্ষে তার টেস্ট অভিষেক ঘটে। পোর্ট এলিজাবেথে অনুষ্ঠিত ঐ টেস্টের প্রথম ইনিংসেই পাঁচ-উইকেট দখল করে সবিশেষ কৃতিত্ব প্রদর্শন করেন তিনি। খেলায় তিনি ৯/১৩০ পান। তাস্বত্ত্বেও তার দল ২৮৮ রানের ব্যবধানে পরাজিত হয়। বামহাতে স্লো-মিডিয়াম বোলার হিসেবে বোলিং উদ্বোধনে নামতেন। ইংল্যান্ড সফরে লেগ স্পিনারদের প্রাধান্য দেয়ায় তার খেলোয়াড়ী জীবনের সমাপ্তি ঘটে।

তথ্যসূত্র

আরও দেখুন 
 লোকেশ রাহুল
 টেস্ট ক্রিকেটে হ্যাট্রিকের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৮৬৫-এ জন্ম
১৯১৩-এ মৃত্যু
ওয়েস্টার্ন প্রভিন্সের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
চেস্টার-লি-স্ট্রিটের ব্যক্তি
অ্যাপ্রোপিডিয়া

অ্যাপ্রোপিডিয়া ইন্টারনেট-এর একটি ওয়েবসাইট যেখানে পরিবেশ সংরক্ষণ, নতুন প্রযুক্তি বা কৌশল ব্যবহার করা ইত্যাদির ওপর লেখালেখি হয়। এই ওয়েবসাইট উইকি পদ্ধতি ব্যবহার করে। পরিবেশ সংরক্ষণ ও অন্যান্য দিকে বিভিন্ন নন-প্রফিট প্রতিষ্ঠান আপ্রোপিডিয়া ব্যবহার করে। পূর্ণ অঙ্কীয় প্রকল্প সহ।

অ্যাপ্রোপিডিয়াতে মিডিয়াউইকি সফটওয়্যার ব্যবহার করা হয়। এই ওয়েবসাইটে বর্তমান ৬০০০এরও অধিক লেখা ও ২৪০০এরও অধিক ফাইল আছে।

ইতিহাস 
বিভিন্ন পরিবেশ সংরক্ষণের সাথে জড়িত কার্যক্রমে বিশেষ ভূমিকা গ্রহণ করার পরে লনি গ্রেফমেন ২০০৬ সালে, সঠিক প্রযুক্তি সম্বন্ধীয় ওয়েবসাইট অ্যাপ্রোপিডিয়া উন্মুক্ত করেন। আরন এণ্ট্রিম ও গেব্রিয়েল ক্রস তাদের মিডিয়াউইকি ইঞ্জিন ব্যবহার করতে পরামর্শ প্রদান করেন।

আরও দেখুন 
 বাংলা উইকিপিডিয়া
 উইকিসংকলন
 বিকাশপিডিয়া

তথ্যসূত্র

বহিঃসংযোগ 

 

ওয়েবসাইট
তথ্য প্রযুক্তি
প্রযুক্তি ওয়েবসাইট
২০০৬-এ প্রতিষ্ঠিত ইন্টারনেট সম্পত্তি
মার্কিন ওয়েবসাইট
উইকিসমূহ
বারনই নদী

বারনই নদী বা 	বার্নাই নদী বাংলাদেশের উত্তর-পশ্চিমাঞ্চলের রাজশাহী এবং নাটোর জেলার একটি নদী। নদীটির দৈর্ঘ্য ৯৩ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বার্নাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮১।

প্রবাহ
বারনই নদীর উৎপত্তি নওহাটার কাছে শিব নদী থেকে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

 

রাজশাহী জেলার নদী
নাটোর জেলার নদী
বান্নী নদী

বান্নী নদী বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বান্নী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮২।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সিরাজগঞ্জ জেলার নদী
রায়গঞ্জ উপজেলা
উল্লাপাড়া উপজেলা
বুরাইল নদী

বুরাইল নদী বাংলাদেশের উত্তর-পশ্চিমাঞ্চলের রংপুর জেলার একটি নদী। নদীটির দৈর্ঘ্য ৫৪ কিলোমিটার, গড় প্রস্থ ৩৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুরাইল নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৩।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

রংপুর জেলার নদী
কাউনিয়া উপজেলা
পীরগাছা উপজেলা
বাংলাদেশের সমাজতান্ত্রিক দল (মার্কসবাদী)

বাংলাদেশের সমাজতান্ত্রিক দল (মার্কসবাদী) বাংলাদেশে মার্কসবাদ-লেনিনবাদ এর চিন্তাধারায় পরিচালিত একটি রাজনৈতিক দল। দলটি বাংলাদেশে বামপন্থীদের জোটবদ্ধ সংগঠন বাম গণতান্ত্রিক জোটের সাথে একত্রে কাজ করে থাকে।

ভারতের  বিপ্লবী রাজনীতির তাত্ত্বিক শিবদাস ঘোষকে কমিউনিস্ট আন্দোলনের আন্তর্জাতিক অথরিটি হিসেবে স্বীকৃতি না দেয়ার কারণে ২০১৩ সালে বাংলাদেশের সমাজতান্ত্রিক দল (বাসদ) থেকে দুইজন কেন্দ্রীয় নেতা বের হয়ে নতুন দল বাসদ (মার্কসবাদী) গঠন করেন। ২০২০ সালের ফেব্রুয়ারি মাসে দলটির আরেক দফা ভাঙন ঘটে।

দলটির মাসিক মুখপত্রের নাম সাম্যবাদ।

ইতিহাস
দলটির সাংবাদিক সম্মেলন দিয়ে আত্মপ্রকাশ ঘটে ৭ এপ্রিল ২০১৩ তারিখে। ২০১৪ সালের ২০-২৩ নভেম্বর অনুষ্ঠিত বিশেষ কেন্দ্রীয় কনভেনশনে কেন্দ্রীয় কার্য পরিচালনা কমিটির ৯ সদস্যের সাধারণ সম্পাদক নির্বাচিত হন মুবিনুল হায়দার চৌধুরী।

সংগঠনে মতাদর্শের যথাযথ প্রয়োগ না ঘটায় ফেব্রুয়ারি ২০২০-এ ভাঙ্গন ঘটে। শুভ্রাংশু চক্রবর্তীসহ ১৬ জন নেতাকর্মীকে বহিষ্কারের মাধ্যমে এই ভাঙন ত্বরান্বিত হয়। সারাদেশ থেকে বেরিয়ে যাওয়া নেতাকর্মীরা আবার বাংলাদেশের সমাজতান্ত্রিক দল (মার্কসবাদী) - কেন্দ্রীয় পাঠচক্র ফোরাম নামে নতুন দল গঠনের চেষ্টা চালায়। এই অংশটি ২০২১ সালের ৩ এপ্রিল বাংলাদেশের সাম্যবাদী আন্দোলন (সিএমবি) নামে আত্মপ্রকাশ করে।

গণ সংগঠনসমূহ 
বাসদ (মার্কসবাদী) সমাজের বিভিন্ন স্তরের মানুষের সাথে যুক্ত। তাদের সাথে সম্পৃক্ত গণ সংগঠনগুলো হলো -
 সমাজতান্ত্রিক ছাত্র ফ্রন্ট
 বাংলাদেশ শ্রমিক-কর্মচারী ফেডারেশন
 বাংলাদেশ ক্ষেতমজুর ও কৃষক সংগঠন
 বাংলাদেশ নারীমুক্তি কেন্দ্র
 চারণ সাংস্কৃতিক কেন্দ্র
 শিশু কিশোর মেলা
 বিজ্ঞান চর্চা কেন্দ্র
 প্রগতিশীল চিকিৎসক ফোরাম
 বাংলাদেশ চা শ্রমিক ফেডারেশন
 গার্মেন্টস শ্রমিক ফেডারেশন
 দর্জি শ্রমিক ফেডারেশন

বাসদ সংক্রান্ত পুস্তকসমূহ
বাসদ(মার্কসবাদী) এর প্রকাশনা

 মার্কসবাদ-লেনিনবাদ-শিবদাস ঘোষের চিন্তাধারা:প্রাসঙ্গিক বিতর্ক
 কমরেড মুবিনুল হায়দার চৌধুরী স্মারকগ্রন্থ

বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,

 আ. ও. ম. শফিকউল্লা এবং অন্যান্য; জাসদ-বাসদের ভ্রান্ত, দোদুল্যমান ও বিভ্রান্তিকর রাজনীতি প্রসঙ্গে, লক্ষ্মীপুর গ্রুপ; ঢাকা; ১৬ জুলাই, ১৯৮১; 
 জয়নাল আবেদীন, শিবদাস ঘোষ জাসদ-বাসদ রাজনীতি ও ভাঙন প্রসঙ্গ, খড়িমাটি প্রকাশন, চট্টগ্রাম, মে, ২০১৪,

আরও দেখুন
 বাংলাদেশ আওয়ামী লীগ 
 বাংলাদেশ জাতীয়তাবাদী দল (বিএনপি) 
 বাংলাদেশ কংগ্রেস

তথ্যসূত্র 

বাংলাদেশের রাজনৈতিক দল
২০১৩-এ বাংলাদেশে প্রতিষ্ঠিত
বাংলাদেশের সমাজতান্ত্রিক দল
২০১৩-এ প্রতিষ্ঠিত রাজনৈতিক দল
বাংলাদেশের সাম্যবাদী দল
বুল্লাই নদী

বুল্লাই নদী বাংলাদেশের উত্তর-পশ্চিমাঞ্চলের নীলফামারী এবং রংপুর জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ২১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুল্লাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৪। নদীর গভীরতা থাকে ২.৫ মিটার।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নীলফামারী জেলার নদী
রংপুর জেলার নদী
জলঢাকা উপজেলা
গঙ্গাচড়া উপজেলা
রংপুর সদর উপজেলা
তারাগঞ্জ উপজেলা
কৃষ্ণকান্ত ভাদুড়ী

কৃষ্ণকান্ত ভাদুড়ী (জন্মঃ ১১৯৮ বঙ্গাব্দ — মৃত্যুঃ ১২৫১ বঙ্গাব্দ) রসসাগর উপাধিপ্রাপ্ত নদীয়ার রাজকবি।

প্রারম্ভিক জীবন 
মেহেরপুর জেলার বুড়িপোতা ইউনিয়নের বাড়ীবাঁকা গ্রামে এক সম্ভ্রান্ত ব্রাহ্মণ পরিবারে জন্মগ্রহণ করেন। বাল্যকাল থেকেই মুখে মুখে ছোট ছোট কবিতা রচনা করতে পারতেন। পরবর্তীতে দস্যু কর্তৃক পৈত্রিক সম্পদ লুণ্ঠিত হলে অর্থকষ্টে পড়েন এবং চাকুরির সন্ধানে কৃষ্ণনগর আসেন। তদানীন্তন রাজা গিরীশচন্দ্র তাকে মাসিক ত্রিশ টাকা বৃত্তিতে নদিয়া রাজপরিবারের সভাকবির পদ প্রদান করেন।

সভাকবি 
নদীয়ার রাজা গিরিশচন্দ্রের সভায় হাস্যরসিক স্বভাবকবি হিসেবে স্থান পেয়েছিলেন তিনি। সংস্কৃত, বাংলা, হিন্দি ও ফারসি ভাষায় সুপন্ডিত ছিলেন। মুখে মুখে পয়ার ত্রিপদী ও চতুষ্পদী ছন্দে সরস কবিতা রচনায় পারদর্শিতা দেখে মহারাজ তাকে রসসাগর উপাধিতে ভূষিত করেন। কবি ঈশ্বরচন্দ্র গুপ্তের সাথে রসসাগরের বিশেষ হৃদ্যতা জন্মে, তিনি গুপ্তকবির প্রশংসায় 'ঈশ্বর গুপ্তের নাম লুপ্ত নাহি হবে' এই কাব্য রচনা করলে ঈশ্বরচন্দ্র গুপ্ত তার সম্মানে 'রসসাগরের রস শুষ্ক নাহি হবে' কবিতা ততক্ষনাৎ রচনা করেছিলেন বলে জানা যায়। কবি শেষ জীবন শান্তিপুরে মেয়ের কাছে অতিবাহিত করেন।

রচিত গ্রন্থ 
রসসাগর কৃষ্ণকান্ত ভাদুড়ী রচিত উল্লেখযোগ্য গ্রন্থ 'সমস্যা পূরান'

তথ্যসূত্র 

১৭৯১-এ জন্ম
পূর্ববঙ্গে জন্ম
১৮৪৫-এ মৃত্যু
বাঙালি কবি
বাঙালি হিন্দু
নদিয়া জেলার ব্যক্তি
মেহেরপুর জেলার ব্যক্তি
বুড়িখোড়া নদী

বুড়িখোড়া নদী বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িখোড়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৫।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নীলফামারী জেলার নদী
নীলফামারী সদর উপজেলা
ডোমার উপজেলা
আন্তর্জাতিক কন্যাশিশু দিবস

আন্তর্জাতিক কন্যাশিশু দিবস গোটা বিশ্বজুড়ে জাতিসংঘ রাষ্ট্রসমূহ প্রতিবছর ১১ অক্টোবর তারিখে পালন করে। এই দিবসকে মেয়েদের দিনও বলা হয়। ২০১২ সালের ১১ অক্টোবর তারিখে প্রথম এই দিবস পালন করা হয়েছিল।
লিঙ্গ বৈষম্য দূর করা এই দিবসের অন্যতম প্রধান উদ্দেশ্য। অন্যান্য উল্লেখযোগ্য ক্ষেত্র সমূহ হল শিক্ষার অধিকার, পরিপুষ্টি, আইনি সহায়তা ও ন্যায় অধিকার, চিকিৎসা সুবিধা, ও বৈষম্য থেকে সুরক্ষা, নারীর বিরুদ্ধে হিংসা ও বলপূর্বক তথা বাল্যবিবাহ।

প্ল্যান ইন্টারন্যাশনাল নামের বেসরকারী অনুষ্ঠানের পৃষ্ঠ-পোষকতাতে একটি প্রকল্প রূপে আন্তর্জাতিক কন্যাশিশু দিবসের জন্ম হয়েছিল। প্ল্যান ইন্টারন্যাশনাল "কারণ আমি একজন মেয়ে"(Because I Am a Girl) নামক আন্দোলনের ফলশ্রুতিতে এই দিবসর ধারণা জাগ্রত হয়েছিল। এই আন্দোলনের মূল কার্যসূচী হল গোটা বিশ্বজুড়ে কন্যার পরিপুষ্টি সম্পর্কে জন সচেতনতা বৃদ্ধি করা। এই সংস্থার কানাডার কর্মচারীরা সকলে এই আন্দোলনকে বিশ্ব দরবারে প্রতিষ্ঠা করতে কানাডা সরকারের সহায়তা নেয়।

পরে রাষ্ট্রসংঘের সাধারণ সভার মধ্যে কানাডায় আন্তর্জাতিক কন্যাশিশু দিবস উদযাপনের প্রস্তাব শুরু হয়। ২০১১ সালের ১৯ ডিসেম্বর তারিখে এই প্রস্তাব রাষ্ট্রসংঘের সাধারণ সভায় গৃহীত হয় ও ২০১২ সালের ১১ অক্টোবর তারিখে প্রথম আন্তর্জাতিক কন্যাশিশু দিবস পালন করা হয়। প্রতি বছর এর একটা থিম বা প্রতিপাদ্য থাকে। প্রথম কন্যাশিশু দিবসর থিম ছিল "বাল্য বিবাহ বন্ধ করা"। দ্বিতীয় বার, ২০১৩ সালে থিম ছিল "মেয়েদের শিক্ষা ক্ষেত্র অভিনব করে তোলা"। তৃতীয় ও চতুর্থ বারের থিম ছিল, "কৈশোরকে ক্ষমতা সম্পন্ন করা ও হিংসা চক্র বন্ধ করা" ও "কৈশোর কন্যার ক্ষমতা: ২০৩০ র পথ-প্রদর্শক"।

২০১৬ সালের এই দিবসের থিম হল "মেয়েদের উন্নতি=লক্ষ্যর উন্নতি"। ২০১৭ সালের কন্যাশিশু দিবসের প্রতিপাদ্য হল ‘মেয়েদের ক্ষমতায়নে জরুরী সহায়তা ও প্রতিরোধ পরিকল্পনা’।

কার্যসূচী 

কন্যাশিশু দিবসর প্রচার ও প্রসারের উদ্দেশ্যে বিভিন্ন দেশে বিভিন্ন কার্যসূচী পালন করা হয়। তার কিছু রাষ্ট্রসংঘ প্রযোজনা করে। যেমন, ভারতএর মুম্বাইতে অনুষ্ঠিত সাংগীতিক অনুষ্ঠান। কিছু বেসরকারী সংস্থা যেমন অষ্ট্রেলিয়ার গার্ল গাইড অস্ট্রেলিয়ায় উন্নত মানের কার্যসূচী পালন করে। স্থানীয় সংঘ নিজ নিজ অঞ্চলে বিভিন্ন অনুষ্ঠান অনুষ্ঠিত করে। যেমন দক্ষিণ আফ্রিকার কিছু অঞ্চলে টি-শার্ট মেয়েদের মাঝে বিতরণ করা হয়।

গ্রন্থরাজি

তথ্যসূত্র

বহিঃসংযোগ 
 Care International মেয়েদের দিন সম্পর্কে তথ্য
 Plan International Day of the Girl information
 Day of the Girl Day of the Girl US website

আন্তর্জাতিক দিবসসমূহ
জাতিসংঘের দিবস
লৈঙ্গিক সমতা
আন্তর্জাতিক উন্নয়ন
অক্টোবর উদ্‌যাপন
নারী ও শিক্ষা
চেরালেজ বাতাসী

চেরালেজ বাতাসী (বৈজ্ঞানিক নামঃ অপাস প্যাসিফিকাস) বা প্যাসিফিক সুইফট হচ্ছে পূর্ব এশিয়ায় বাসকারী পাখি। এরা অভিবাসী পাখি। শীত মৌসুম এরা দক্ষিণ-পূর্ব এশিয়া এবং অস্ট্রেলিয়ায় কাটায়। এরা এশিয়ান সুইফটসের নিকটাত্মীয়। একসময় এই দুই সুইফট পাখিকে এক প্রজাতির পাখি বিবেচনা করা হতো।

শ্রেণীবিন্যাস
চেরালেজ বাতাসী অপাস গোত্রের সদস্য যাদের লেজের পালক বিভক্ত। চেরালেজ বাতাসীর পাঁচটি উপপ্রজাতি ছিলো কিন্তু বর্তমানে এর তিনটিকে একটি পূর্ণ প্রজাতি ফর্ক টেইলড সুইফট স্থান দেওয়া হয়েছে। পূর্বে ফর্ক টেইলড সুইফট প্যাসিফিক সুইফটেরই একটি প্রচলিত নাম ছিলো।

১৮০১ সালে জন লোথাম সর্বপ্রথম চেরালেজ বাতাসীকে হিরান্ডো প্যাসিফিকা নামে বর্ণনা করে । ১৭৭৭ সালে জিয়োভানি এন্টিনিও স্কোপোলি সকল সুইফ পাখিকে সোয়ালো থেকে স্থানান্তরিত করে অপাস গণে স্থান দেন। অপাস শব্দটি গ্রীক শব্দ অপোয়াস থেকে এসেছে যার অর্থ  পা ছাড়া, এই গণের পাখিদের পা ছোট এবং দুর্বল। প্রশান্ত মহাসাগর এর নাম থেকেই এদের নামের প্যাসিফিকা নেওয়া হয়েছে।

বর্ণনা
এরা লম্বায় ১৭-১৮ সেমি, অপাস পরিবারের সব থেকে বড় সুইফট পাখি। এদের ডানার বিস্তৃতি ৪৩-৫৪ সেমি। স্ত্রী পাখিরা পুরুষ পাখির তুলনায় কিছুটা ভারী, গড় ওজন ৪৪.৫ গ্রাম এবং ৪২.৫ গ্রাম।

বাসস্থান
এরা পূর্বএশিয়ার কামচাটকা, কুরিল দ্বীপ, শাখালিন, জাপানে বাস করে। শীত মৌসুমে দক্ষিণ ইন্দোনেশিয়া, মেলানেশিয়া এবং তাসমানিয়া সহ অস্ট্রেলিয়ায় অভিবাসী হয়।

তথ্যসূত্র

বইয়ে
 ব্রাজিল, মার্ক (2009). পূর্ব এশিয়ার পাখি. লন্ডন: এ এন্ড সি ব্ল্যাক. আইএসবিএন 0-7136-7040-1.
 চ্যান্টলার, ফিলিপ (1999). "Family Apodidae (Swifts)"। ইন দেল হয়ো, জোসেপ; এলিয়ট, এন্ড্রু; সারগাটাল, জর্দি. হ্যান্ডবুক অভ দ্য বার্ডস ওয়ার্ল্ড, ভলিউম 5. গোলাবাড়ির পেঁচা থেকে হামিংবার্ড বার্সেলোনা, স্পেন: Lynx Edicions. আইএসবিএন 84-87334-25-3.

নেপালের পাখি
ওশেনিয়ার পাখি
১৮০১-এ বর্ণিত পাখি
জন ল্যাথাম (পক্ষীবিদ) কর্তৃক নামকরণকৃত ট্যাক্সা
মারাঠি ভাষা দিবস

মারাঠি ভাষা দিবস  () প্রত্যেক বছর ২৭ ফেব্রুয়ারি তারিখে মহারাষ্ট্র ও গোয়াতে পালন করা হয়। এই দিবসটি রাজ্য সরকার দ্বারা নিয়ন্ত্রণ করা হয়। প্রসিদ্ধ মারাঠি কবি বিষ্ণু বামন শিরবাদকার-এর জন্মদিবসে এই দিবস পালন করা হয়।

তথ্যসূত্র

বহিঃসংযোগ 
 ভারতীয় ভাষা জ্যোতি: মারাঠি —ভারতীয় কেন্দ্রীয় ভাষা ইনস্টিটিউট থেকে হিন্দি মাধ্যমে মারাঠি শেখার জন্য একটি পাঠ্যপুস্তক 

 অভিধানসমূহ

 মারাঠি থেকে ইংরেজি এবং ইংরেজি থেকে মারাঠি অভিধান  

মারাঠি ভাষা
ভারতে উদ্‌যাপন
ফেব্রুয়ারি উদ্‌যাপন
মহারাষ্ট্র সরকার
বেরং নদী

বেরং নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেরং নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৭। নদীর গভীরতা ৩ মিটার।   নদীটির অববাহিকার আয়তন ৩০ বর্গকিমি।

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

পঞ্চগড় জেলার নদী
তেঁতুলিয়া উপজেলা
উত্তর দিনাজপুর জেলার নদী
পশ্চিমবঙ্গের নদী
দীপ্ত লুচি পাতা

দীপ্ত লুচি পাতা বা পেপেরোমিয়া (বৈজ্ঞানিক নাম:Peperomia pellucida) () হচ্ছে Piperaceae পরিবারের একটি গুল্ম জাতীয় সপুষ্পক উদ্ভিদ। এই উদ্ভিদটি ১৫  থেকে ৪৫ সেন্টিমিটার উচ্চতা বিশিষ্ট, স্যাঁতসেঁতে কম আলোযুক্ত স্থানে সাধারণত হয়।

ব্যবহার
এটি শাক হিসেবে খাওয়া হয় এবং এদের ঔষধি ব্যবহার আছে। এর পাতা ও কাণ্ড ত্বকের প্রদাহে প্রয়োগ করা হয়। শুঁয়োপোকা লাগলে এর ব্যবহারে উপকার হয়। এছাড়াও বাতের সমস্যা,ছোটোখাটো আগুনে পোড়া ক্ষত, ফোঁড়াতে এর ব্যবহার হয়।

এই উদ্ভিদের পাতার রস এক কাপ সকালে খালি পেটে পান করলে পাইলসের কারণে যাদের রক্তক্ষরণ হয় তা এক সপ্তাহের মধ্যে বন্ধ হবে।

তথ্যসূত্র 

বাংলাদেশের উদ্ভিদ
চীনের উদ্ভিদ
ভারতের উদ্ভিদ
ঔষধি উদ্ভিদ
কুন্তল চক্রবর্তী

কুন্তল চক্রবর্তী একজন বাঙালী বিপ্লবী ছিলেন। প্রথম বিশ্বযুদ্ধের সময় ভারতব্যাপী বিপ্লবী অভ্যুত্থানের চেষ্টায় যারা বিনাবিচারে বন্দী হন তাদের অন্যতম।

সাহিত্য প্রতিভা 
বাংলাদেশের বিখ্যাত ব্রজলাল কলেজের ছাত্র থাকাকালীন লেখালিখি করতেন। প্রথমে বন্দী হন ঢাকা জেলে, সেখান থেকে তাকে রাজশাহী জেলে পাঠানো হয়। এসময় তার সহ রাজবন্দীদের অন্যতম ছিলেন বিপ্লবী ভূপেন্দ্র কুমার দত্ত, তিনি তার 'বিপ্লবের পদচিহ্ন' গ্রন্থে 'রাজসাহী জেলে তিন বছর' পরিচ্ছেদে বিপ্লবী কুন্তল চক্রবর্তীর কথা বিবৃত করেছেন। রাজশাহী জেলে রাজবন্দী থাকার সময় স্টেট প্রিজনারদের হাতে-লেখা পত্রিকা 'ভাংগা কুলো' তে ছোটগল্প লিখতেন। ভূপেন্দ্র কুমার দত্ত প্রতিষ্ঠিত দৌলতপুর সত্যাশ্রমের সমাজকল্যাণমূলক কাজে সাথে যুক্ত ছিলেন।

মৃত্যু 
জেল থেকে মুক্তি পেয়ে যক্ষ্মা আক্রান্ত সহকর্মীর সেবা করতে গিয়ে নিজেও ঐ রোগে আক্রান্ত হয়ে মারা যান।

তথ্যসূত্র 

বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
খুলনা জেলার ব্যক্তি
বাঙালি বিপ্লবী
সরকারি ব্রজলাল কলেজের প্রাক্তন শিক্ষার্থী
বেলান নদী

বেলান নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেলান নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৮।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

দিনাজপুর জেলার নদী
দিনাজপুর সদর উপজেলা
খানসামা উপজেলা
চিরিরবন্দর উপজেলা
বেসানী নদী

বেসানী নদী বাংলাদেশের উত্তর-পশ্চিমাঞ্চলের নাটোর এবং সিরাজগঞ্জ জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেসানী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৯।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নাটোর জেলার নদী
সিরাজগঞ্জ জেলার নদী
বিকাশপিডিয়া

বিকাশপিডিয়া (হিন্দী ভাষায় 'विकासपीडिया', ইংরাজী ভাষায় 'Vikaspedia') ভারত সরকারের আরম্ভ করা একটি অনলাইন তথ্য পথপ্রদর্শক। ওয়েবসাইটটি সি-ডিএসি হায়দরাবাদ দ্বারা চালিত ও বিদ্যুৎ তথা তথ্য প্রযুক্তি মন্ত্রালয়, যোগাযোগ তথা তথ্য প্রযুক্তি মন্ত্রালয় (ভারত)র দ্বারা স্থাপিত। প্রারম্ভে, বিকাশপিডিয়াকে ৫টা ভাষায় মুক্ত করা হয়েছিল -- অসমীয়া, ইংরাজী, তেলুগু, হিন্দী ও মারাঠী।

ওয়েবসাইটটি ২০১৪ সালের ১৮ ফেব্রুয়ারি  মুক্ত করা হয় এবং বর্তমানে কৃষি, স্বাস্থ্য, শিক্ষা, সমাজ কল্যাণ, শক্তি ও ই-প্রশাসনের বিষয়ে তথ্য যোগান দেয়। পোর্টালটির নাম হিন্দী ভাষার 'বিকাশ' (যার অর্থ বিকাশ) ও ইংরাজী ভাষার এনসাইক্লোপিডিয়া (যার অর্থ বিশ্বকোষ)-এর থেকে নেওয়া। পোর্টালটিতে সবকটি বিভাগের তথ্যই স্থানীয় ভাষায় উপলব্ধ করা হয়েছে। বর্তমানে বিকাশপিডিয়ার তামিল, মালায়ালম, কন্নড়, বাংলা, গুজরাতি অসমীয়া আদি ২৩টি ভাষার সংস্করণও খোলা হয়েছে।

তথ্যসূত্র

বহিঃসংযোগ
 বাংলা ভাষায় বিকাশপিডিয়া

ভারতীয় ওয়েবসাইট
বহুভাষিক ওয়েবসাইট
২০১৪-এ ভারতে প্রতিষ্ঠিত
ভারতীয় বিশ্বকোষ